Mbokomu

Mbokomu – pirmoji moteris ngombių tautos (Kongo Demokratinė Respublika) mitologijoje, visų žmonių pramotė. Laikyta ir pirmąja sodininke. Tėvas – dievas kūrėjas Akongo.

Pasakojama, kad iš pradžių žmonės drauge su Akongo laimingai gyveno danguje, tačiau Mbokomu ėmė visiems drumsti ramybę,Johnson, Allen W.; Price-Williams, Douglass Richard (1996), Oedipus Ubiquitous: The Family Complex in World Folk Literature, Stanford University Press, ISBN 978-0-8047-2577-4. todėl Akongo, parūpinęs šiek tiek maisto, Mbokomu drauge su jos sūnumi bei dukra krepšyje nuleido į Žemę."Mbokomu, a Nuisance, Is Lowered to the Earth", Oxford Reference, Oxford University Press, tikrinta 2019-12-20. Taip Mbokomu ir jos vaikai tapo pirmaisiais Žemės gyventojais.Leeming, David Adams (2010), Creation Myths of the World: An Encyclopedia, ABC-CLIO, ISBN 978-1-59884-174-9. Čia jie užveisė sodą. Kad jai ir jos vaikams mirus, būtų kam prižiūrėti sodą, Mbokomu paliepė sūnui pasimylėti su seseria. Šis iš pradžių nenorėjo sutikti, tačiau motinai primygtinai reikalaujant, prašymą įvykdė ir Mbokomu duktė netrukus pastojo.

Kartą Mbokomu duktė miške aptiko plaukuotą padarą, kuris atrodė draugiškai nusiteikęs. Šį padarą Mbokomu duktė nuskuto ir jis pasirodė esąs panašus į žmogų, tačiau iš tiesų buvo burtininkasMonaghan, Patricia (2014), Encyclopedia of Goddesses and Heroines, New World Library, ISBN 978-1-60868-218-8. vardu Ebenga („pradedantysis“). Ebenga apžavėjo moterį ir jos pirmagimis augo auklėjamas šio burtininko. Užaugęs jis žmonėms atnešė blogį ir sielvartą. Blogis, kurį užtraukė Ebengos kerai, pasaulyje pasiliko visiems laikams. Vėliau gimė ir kiti vaikai, buvo apgyvendinta Žemė.

Veneroje yra šios deivės vardu pavadintas kalnas (Mbokomu Mons).Appenzeller, Immo (2012), Transactions of the International Astronomical Union: Proceedings of the Twenty-Second General Assembly, The Hague 1994, Springer Science & Business Media, ISBN 978-94-009-0163-6.

 Šaltiniai 

Kategorija:Afrikos tautų mitologija